कोलम्बो प्रोसेसको अध्यक्ष नेपालले ‘सुरक्षित, नियमित र ब्यवस्थित प्रवास’ भन्दै उक्त कार्यक्रम मंगलबार मस्कटमा गरेको थियो । कार्यक्रमले ओमानस्थित मात्र नभई त्यस क्षेत्रमा रहेका कामदारको हितका बारेमा समेत बहस थालनी भएको छ । ओमानको विदेश मन्त्रालयकी अधिकारी अइशा सहर वाहिद अल–खरुसीले आफूहरु पनि यसमा सचेत रहेको बताएको दूतावासले जारी गरेको विज्ञप्तीमा उल्लेख छ । मानव तस्करको चंगुल तोड्ने प्रयासमा सहकार्य गर्न ओमान तयार रहेको बताउदै उनले आफूहरुले यसका लागि कामहरु गरिरहेको बताइन । ओमानी श्रममन्त्रीका प्रमुख सल्लाहकार मोहमम्द विन अहमद अल–रावहीले रोजगारीमा पठाउने मुलुक र रोजगारी दिने मुलुकबीचको सम्झौता र सहकार्यमा नै सबै काम अघि बढ्न सक्ने बताए । कामको सुविधा, कार्य सुधार, सामाजिक सुरक्षा, स्वास्थ्यबारे सचेतना/सुरक्षा लगायतमा ओमान निकै सचेत रहेको उनले बताए ।
